জনপ্রিয় ইমেইল সেবাদানকারী প্রতিষ্ঠান জিমেইল এবার ওয়েবমেইল থেকে সরাসরি ভিডিও এবং ভয়েস চ্যাটিং এর সুবিধা দিলো। গুগল টকে ভয়েস মেইলের সুবিধা থাকলেও ভিডিও চ্যাটিং এর সুবিধা নেই। আর ইয়াহু ম্যাসেঞ্জার ছাড়া ভিডিও চ্যাটিং এর ব্যবস্থা নেই। সেই হিসাবে গুগল একধাপ এগিয়ে গেল। জিমেইল চ্যাটিং এর জন্য আপনার কম্পিউটারে একটি এ্যাড-অন্স ইনষ্টল করতে হবে। ৪৮০ কিলোবাইটের এই এ্যাড-অন্সটি http://mail.google.com/videochat থেকে ডাউনলোড করে ইনষ্টল করে নিন। আপতত এই এ্যাড-অন্সটি উইন্ডোজের ইন্টারনেট এক্সপ্লোরার, ফায়ারফক্স, ক্রোম ব্রাউজারে এবং ম্যাকের ফায়ারফক্সে সমর্থন করবে। শিগগিরই অনান্য অপারেটিং সিস্টেম উপযোগ এ্যাড-অন্স আসবে। এ্যাড-অন্সটি ইনষ্টল করার পরে জিমেইলে লগইন করুন। এখন জিমেইলে চ্যাটিং করতে গেলে চ্যাট বক্সের নিচের বামে বাড়তি Video & More অপশনটি পাবেন। এটার উপরে ক্লিক করে পপআপ মেনু থেকে Start Video Chat এ ক্লিক করলে অপর প্রানে- (উনার পিসিতেও এ্যাড-অন্স ইনষ্টল থাকতে হবে) কল যাবে যেখানে Answer এ ক্লিক করলে ভিডিও দেখা যাবে। আপনি চাইলে ডিডিও পুরো পর্দা জুড়ে দেখতে পারেন। এভাবে আপনি ভয়েস চ্যাটও করতে পারবেন। এই বিষয়ে ইউটিউরের টিউটোরিয়ালটি দেখতে পাবেন www.youtube.com/watch?v=JFGJRfoK9xQ থেকে।